CELEX: 32021R1771
Language: ro
Date: 2021-10-07 00:00:00
Title: Regulamentul (UE) 2021/1771 al Comisiei din 7 octombrie 2021 de modificare a anexei I la Regulamentul (CE) nr. 396/2005 al Parlamentului European și al Consiliului în ceea ce privește frunzele de ridichi (Text cu relevanță pentru SEE)

8.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 356/30
               
            
         REGULAMENTUL (UE) 2021/1771 AL COMISIEI
         din 7 octombrie 2021
         de modificare a anexei I la Regulamentul (CE) nr. 396/2005 al Parlamentului European și al Consiliului în ceea ce privește frunzele de ridichi
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 4,
         întrucât:
         
                     (1)
                  
                  
                     Produsele de origine vegetală și animală cărora li aplică conținuturile maxime aplicabile reziduurilor de pesticide („CMR”) stabilite în Regulamentul (CE) nr. 396/2005, sub rezerva dispozițiilor din regulamentul în cauză, sunt enumerate în anexa I la regulamentul respectiv.
                  
               
                     (2)
                  
                  
                     Regulamentul (UE) 2018/62 al Comisiei (2) a introdus, printre altele, produsul „frunze de ridichi” în partea B din anexa I și l-a corelat cu produsul „kale” în partea A din anexa respectivă. În consecință, conținuturile maxime de reziduuri pentru „kale” se aplică și frunzelor de ridichi.
                  
               
                     (3)
                  
                  
                     Întrucât, la momentul adoptării Regulamentului (UE) 2018/62, datele generate de studiile referitoare la reziduuri nu erau disponibile pentru a confirma dacă această clasificare ar fi adecvată, a fost stabilită o perioadă de tranziție prin Regulamentul (UE) 2018/1049 al Comisiei (3). Pentru a permite statelor membre să genereze astfel de date, a fost introdusă o notă de subsol legată de produsul „frunze de ridichi”, exceptându-l de la aplicarea CMR pentru „kale” până la 31 decembrie 2021.
                  
               
                     (4)
                  
                  
                     Întrucât statele membre care generează astfel de date au informat recent Comisia că există întârzieri în ceea ce privește generarea datelor, perioada de tranziție în cauză trebuie prelungită cu încă trei ani, pentru a permite finalizarea studiilor și evaluarea acestora.
                  
               
                     (5)
                  
                  
                     Prin urmare, nota de subsol în cauză din anexa I la Regulamentul (CE) nr. 396/2005 trebuie modificată în consecință.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            În partea B din anexa I la Regulamentul (CE) nr. 396/2005, nota de subsol 3 se înlocuiește cu următorul text:
            
                        „(3)
                     
                     
                        Conținuturile maxime de reziduuri se aplică frunzelor de ridichi de la 1 ianuarie 2025.”
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 octombrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 70, 16.3.2005, p. 1.
         
            (2)  Regulamentul (UE) 2018/62 al Comisiei din 17 ianuarie 2018 de înlocuire a anexei I la Regulamentul (CE) nr. 396/2005 al Parlamentului European și al Consiliului (JO L 18, 23.1.2018, p. 1).
         
            (3)  Regulamentul (UE) 2018/1049 al Comisiei din 25 iulie 2018 de înlocuire a anexei I la Regulamentul (CE) nr. 396/2005 al Parlamentului European și al Consiliului (JO L 189, 26.7.2018, p. 9).